Airspeed Cambridge

Το Airspeed AS.45 Cambridge ήταν βρετανικό αεροσκάφος προκεχωρημένης εκπαίδευσης της περιόδου του Β΄ Παγκοσμίου Πολέμου. Ήταν προϊόν της Airspeed Limited και δεν εντάχθηκε σε παραγωγή.

 Σχεδιασμός και ανάπτυξη 
Το AS.45 ήταν η πρόταση της Airspeed προκειμένου να καλυφθεί η Προδιαγραφή T.4/39 του Υπουργείου Αεροπορίας  που ζητούσε ένα μονοκινητήριο αεροσκάφος προκεχωρημένης εκπαίδευσης ώστε να αντιμετωπιστούν ενδεχόμενα ζητήματα με τους υπάρχοντες τύπους, όπως το Miles Master και το North American Harvard. Η σχεδίαση της Airspeed, που έλαβε την προσωρινή ονομασία «Cambridge», ήταν ένα χαμηλοπτέρυγο μονοκινητήριο μονοπλάνο μικτής κατασκευής και ανασυρόμενο σύστημα προσγείωσης. Η άτρακτος του ήταν κατασκευασμένη από ατσάλινους σωλήνες, ενώ οι πτέρυγες και το ουραίο τμήμα ήταν ξύλινα, με επένδυση από κόντρα-πλακέ. Ο χειριστής και ο εκπαιδευτής κάθονταν ο ένας πίσω από τον άλλο σε κλειστό κόκπιτ. Το Cambridge προωθούνταν από κινητήρα Bristol Mercury που έστρεφε τρίφυλλη έλικα και που μπορούσε να αποδώσει έως και 730 hp.

Το πρώτο από τα δύο πρωτότυπα πέταξε στις 19 Φεβρουαρίου 1941. Οι δοκιμές έδειξαν ότι το αεροσκάφος δεν ήταν αρκετά ταχύ και πως υπήρχαν ζητήματα με τα πτητικά χαρακτηριστικά του σε χαμηλές ταχύτητες. Εν τέλει δεν έγιναν προσπάθειες επίλυσης αυτών των ζητημάτων, κάτι που οφείλεται στη διαθεσιμότητα άλλων εκπαιδευτικών, όπως τα Miles Master και North American Harvard σε μεγάλους αριθμούς, καθώς και στην προτεραιότητα που είχαν  για την πολεμική προσπάθεια της χώρας άλλα προϊόντα της Airspeed, όπως τα ανεμόπτερα Horsa και τα εκπαιδευτικά Oxford.

 Δείτε επίσης 

 Συγκρίσιμα αεροσκάφη
 Arado Ar 96
 Miles Master
 North American Harvard
 Tachikawa Ki-55

 Σημειώσεις 

 Παραπομπές 

 Βιβλιογραφία 

Cambridge
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου